ສະຫະລັດທຳຄວາມຜິດພາດໃນການໃຫ້ສັນຊາດອາເມຣິກັນ ແກ່ພວກທີ່ເຂົ້າເມືອງ ທີ່ຖືວ່າເປັນໄພຕໍ່ຕົນ
ພວກ​ສືບສວນ​ສອບ​ສວນ ​ໃນ​ປີ​ກາຍ​ນີ້ ​ໄດ້​ບົ່ງ​ວ່າມີ ອີກ 953 ກໍລະນີ ທີ່​​ປາກົດວ່າຍັງ​ເກີດ​ຄວາມ​ສົງ​ໄສຢູ່.
ລັດຖະບານສະຫະລັດ ໄດ້ທຳການຜິດພາດໃນການໃຫ້ສັນຊາດອາເມຣິກັນ ແກ່ພວກເຂົ້າເມືອງຫຼາຍກວ່າ 800 ຄົນ ທີ່ຄວນຈະຖືກເນລະເທດ ກະຊວງຮັກສາຄວາມປອດໄພພາຍ ໄດ້ກວດຄືນບັນຊີ ທີ່ໄດ້ນຳອອກເຜີຍແຜ່ ໃນວັນຈັນວານນີ້ ຊຶ່ງພົບເຫັນວ່າ ມີ 858 ຄົນໃນຈຳນວນຄົນເຂົ້າເມືອງ ຈາກປະເທດທີ່ເຫັນວ່າ ເປັນໄພຕໍ່ສະຫະລັດ ຫຼືບໍ່ ກໍມາຈາກປະເທດທີ່ມີອັດຕາການປອມແປງເຂົ້າເມືອງໃນຈຳນວນຫຼາຍນັ້ນ ລາຍງານດັ່ງກ່າວ ບໍ່ໄດ້ລະບຸວ່າເປັນປະເທດໃດ ຜູ້ກວດກາຂອງ ກະຊວງຮັກສາຄວາມປອດໄພພາຍໃນ ທ່ານ John Roth ກ່າວວ່າພວກ ເຂົ້າເມືອງທັງຫຼາຍນີ້ ແມ່ນໃຊ້ຊື່ປອມ ຫຼືບໍ່ ກໍວັນເດືອນປີເກີດທີ່ຜິດໆ ເພື່ອຂໍເອົາສັນຊາດ ທ່ານກ່າວວ່າ ຄວາມຜິດພາດທີ່ວ່ານີ້ແມ່ນເກີດຂຶ້ນ ເພາະວ່າໃບຄຳຮ້ອງທັງຫຼາຍພວກນີ້ ແມ່ນຂາດເອກະສານພິມຮອຍມື ໃນບັນຊີຂອງລັດຖະບານ ທ່ານກ່າວວ່າ ມີຢ່າງນ້ອຍ 3 ຄົນ ທີ່ໄດ້ໃຫ້ສັນຊາດອາເມຣິກັນຜິດໄປ ແລ້ວໄດ້ເຂົ້າເຮັດວຽກໃນດ້ານທີ່ມີຄວາມຫຼໍ່ແຫຼມທາງດ້ານຮັກສາຄວາມປອດໄພ ຊຶ່ງຮວມທັງ ການເຮັດວຽກຢູ່ໃນສະໜາມບິນພົນລະເຮືອນ ແລະວຽກການເດີນທາງທະເລ ກະຊວງຮັກສາຄວາມປອດໄພພາຍໃນ ກ່າວວ່າ ເອກກະສານດ້ານຄວາມປອດໄພຂອງທັງສາມຄົນທີ່ວ່ານີ້ ໄດ້ຖືກຖອນຄືນແລ້ວ ຄົນທີ 4 ໄດ້ກາຍມາເປັນເຈົ້າໜ້າທີ່ຮັກສາຄວາມປອດໄພ ພວກສືບສວນສອບສວນ ໃນປີກາຍນີ້ ໄດ້ບົ່ງວ່າມີ ອີກ 953 ກໍລະນີ ທີ່ປາກົດວ່າຍັງເກີດຄວາມສົງໄສຢູ່